S-4704/2023

Mál þetta, sem dómtekið var 23. október 2023, var höfðað með ákæru lögreglustjórans á höfuðborgarsvæðinu, dagsettri 29. ágúst sama ár, á hendur J-kk-þgf F-kk-þgf P-kk-þgf R-kk-þgf, kennitala [...], [...], Reykjavík, „fyrir líkamsárás með því að hafa, fimmtudaginn 18. nóvember 2021, á stigagangi að [...] í Reykjavík, veist með ofbeldi að A, [kennitala] [...], og slegið hann hnefahöggi í andlitið, með þeim afleiðingum að hann hlaut glóðarauga og roða á vinstri kinn.

Mál nr. 007-2021-

[...] .

Telst þessi háttsemi ákærða varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd A, [kennitala] [...], gerir H-kk-nf F-kk-nf A-kk-nf, lögmaður, þá kröfu að ákærða verði gert að greiða brotaþola skaða- og miskabætur samtals að fjárhæð [950.000 krónur] með vöxtum [samkvæmt] 8. gr. [laga nr. 38/2001 um vexti og verðtryggingu] frá 18. nóvember 2021, en síðan með dráttarvöxtum [samkvæmt] 9. gr., sbr. 1. mgr. 6. gr. [sömu laga], frá þeim tíma er mánuður er liðinn frá því að krafan er birt ákærða til greiðsludags. Þá er þess jafnframt krafist að ákærða verði gert að greiða brotaþola málskostnað að skaðlausu, [samkvæmt] síðar framlögðum málskostnaðarreikningi að viðbættum 24% virðisaukaskatti.“

Ákæra var birt 25. september 2023 og málið var þingfest 10. október sama ár. Við aðra fyrirtöku málsins eftir þingfestingu kom ákærði fyrir dóminn og játaði skýlaust sök sam-kvæmt ákæru og samþykkti bótaskyldu en mótmælti bótafjárhæð. Þá er játningin studd sakargögnum. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsi-ákvæðisí ákæru. Farið var með mál þetta samkvæmt 164. gr. laga nr. 88/2008 um með-ferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga, auk umfjöllunar um bótakröfu af hálfu lögmanns bótakrefjanda. Ákæruvaldið gerir sömu dómkröfur og greinir í ákæru. Hið sama á við um bótakrefjanda. Ákærði krefst vægustu refsingar sem lög leyfa, að fjárhæð bótakröfu verði lækkuð og að þóknun skipaðs verjanda greiðist úr ríkissjóði.

Ákærði er fæddur í [...] og samkvæmt sakavottorði hefur hann gengist undir viðurlög á árunum 2016 og 2019 vegna umferðarlagabrota. Til refsiþyngingar horfir að háttsemi samkvæmt ákæru var til þess fallin að vera hættuleg þar sem hún beindist að höfði brotaþola. Ákærða til málsbóta verður litið til skýlausrar játningar hans hjá lögreglu og fyrir dómi. Af málsgögnum verður ráðið að samskipti ákærða og brotaþola hafi farið úr böndunum eða þeim verið áfátt og ákærði hafi verið í skammvinnu ójafnvægi á verkn-aðarstundu. Óútskýrðar tafir urðu á meðferð málsins fyrir útgáfu ákæru og horfir það til mildunar. Að öllu framangreindu virtu, og með vísan til a-liðar 1. mgr. 57. gr. og 3., 5. og 8. tölul. 1. mgr. 70. gr. í almennum hegningarlögum, þykir rétt að fresta ákvörðun refsingarinnar og skal refsingin falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. sömu laga, sbr. 4. gr. laga nr. 22/1955.

Við úrlausn á bótakröfu liggur fyrir að ákærði hefur verið sakfelldur fyrir brot gegn 1. mgr. 217. gr. almennra hegningarlaga. Með því hefur hann verið fundinn sekur um að hafa valdið brotaþola líkamstjóni með ólögmætri og saknæmri háttsemi. Skilyrði um orsakasamhengi og sennilega afleiðingu eru uppfyllt. Að framangreindu virtu eru upp-fyllt skilyrði a-liðar 1. mgr. 26. gr. skaðabótalaga, sbr. 13. gr. laga nr. 37/1999. Almennt má gera ráð fyrir miska vegna brots af þeim toga sem ákærði hefur verið sakfelldur fyrir. Að þessu virtu og með hliðsjón af málsatvikum og dómvenju verða miskabætur ákveðnar að álitum, 200.000 krónur. Að framangreindu virtu verður ákærða gert að greiða brota-þola fyrrgreindar bætur með vöxtum og dráttarvöxtum, eins og nánar greinir í dómsorði. Upphafstími dráttarvaxta miðast við 21. febrúar 2022 en þá var liðinn mánuður frá því bótakrafan var kynnt fyrir ákærða við skýrslutöku hjá lögreglu. Brotaþoli á tilkall til málskostnaðar úr hendi ákærða vegna bótakröfunnar, sbr. 3. mgr. 176. gr. laga nr.

88/2008. Þykir sá kostnaður hæfilega ákveðinn 400.000 krónur, að teknu tilliti til virðis-aukaskatts, og verður ákærða einnig gert að greiða brotaþola þá fjárhæð.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008 ber að dæma ákærða til greiðslu alls sakarkostnaðar. Til þess kostn-aðar tel st þóknun skipaðs verjanda ákærða, B-kk-ef J-kk-ef lögmanns, vegna vinnu fyrir dómi, sem þykir út frá eðli og umfangi máls, hæfilega ákveðin 300.000 krónur, að meðtöldum virðisaukaskatti. Þessu til viðbótar verður felldur á ákærða annar sakarkostn-aðar samkvæmt yfirliti ákæruvaldsins, 13.870 krónur.

Af hálfu ákæruvaldsins flutti málið Í-kvk-nf Þ-kvk-nf J-kvk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákvörðun um refsingu ákærða J-kk-ef F-kk-ef P-kk-ef R-kk-ef er frestað og skal refsingin falla niður að liðnum tveimur árum frá uppkvaðningu dóms þessa að telja haldi ákærði almennt skilorð 3. mgr. 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A 200.000 krónur í m iskabæturmeð vöxtum samkvæmt 1. mgr. 8. gr. laga nr. 38/2001 um vexti og verðbætur, frá 18. nóvember 2021 til 21. febrúar 2022, en með dráttarvöxtum samkvæmt 9. gr., sbr. 1. mgr. 6. gr., sömu laga frá þeim tíma til greiðsludags, auk 400.000 króna í málskostnað.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, B-kk-ef J-kk-ef lögmanns, 300.000 krónur, og 13.870 krónur í annan sakarkostnað.

D-kk-nf K-kk-nf